# Mac OS

### מתוך ויקיפדיה, האנציקלופדיה החופשית

יש לך הודעות חדשות (השווה לגרסה הקודמת).

Mac OS
צילום מסך של גרסה Mac OS X v10.4 ("טייגר") של מערכת ההפעלה Mac OS
מפתח | אפל מחשבים
משפחה | BSD
מודל קוד | קוד סגור
גרסה אחרונה | 10.4.7 ב-28 ביוני, 2006
סוג ליבה | ליבת Hybrid
סוג רשיון | EULA
מצב עבודה | עדכני
דף בית | apple.com/macosx

Mac OS היא סדרת מערכות ההפעלה של מחשב המקינטוש. המערכת נוצרה בראשית שנות השמונים של המאה שעברה על ידי חברת אפל. החברה שאבה השראה (בתשלום וברשות) בכמה היבטים מהעבודה החלוצית שבוצעה על ידי "זירוקס פארק" - מרכז החקר הנסיוני של חברת זירוקס, אך שיפרה ושכללה אותם במידה ניכרת.

מערכת ההפעלה של המק הוצגה לראשונה בשנת 1984 בתוך מחשבי המקינטוש הראשונים. המערכת כללה מספר גדול של חידושים מרעישים (דאז) כמו תצוגה גרפית על המסך התואמת לתדפיס (WYSIWYG, מה שאתה רואה הוא מה שתקבל), שימוש באיקונים, כפתורים, חלונות, מטאפורת המכתבה (שולחן העבודה), תפריטי גלילה, פונטים, שימוש בתיקים, תפריטים בראש המסך, עבודה באמצעות עכבר, ושלל המצאות נוספות המצויות בשימוש עד היום בכל מחשב אישי.

למערכת בסיסית זו הוסיפו עד מהרה מתכנתיה של אפל (ביניהם בלט בתחום זה ביל אטקינסון) שורה של תוכנות המהוות עד היום את עמוד השדרה של התוכנות על כל מחשב. בין השאר נולדו אז על המק מעבד התמלילים מק-רייט (שכל מעבדי התמלילים מאז מחקים את מראהו וצורת עבודתו הבסיסית), תוכנת האיור מק-פיינט (שכל תוכנת איור או עיבוד תמונה עד היום חייבת לה תודה על רעיונות בסיס כמו תיבת הכלים ותכניה הבסיסיים) ותוכנת הכרטיסיות היפר-קרד (שכל סביבות הפיתוח בנוסח ויז'ואל-בייסיק מבוססות עליה, ואף רעיונות הקישור בין דף לדף בשפת HTML שואבים ממנה השראה).

קשה להמחיש כמה מדהימה הייתה הופעתה הראשונית של מערכת-ההפעלה של המק בשנת 1984 אל תוך עולם בה שלטו הDOS ושורת הפקודה, כשהיא הופכת אותם באחת לדינוזאורים שעבר זמנם. אפשר להמחיש את הפער הטכנולוגי שבין מערכת-הפעלה זו למה שהיה סביבה באמצעות ציון העובדה שלחברת מיקרוסופט נדרשו 13 שנים - חמישה דורות במונחי מחשב - כדי ליצור חיקוי בינוני של מערכת-ההפעלה של המק משנת 1984.

אפל המשיכה לחדש ולשלב תכונות חדשות במערכת-ההפעלה במהלך השנים כמו קינון תיקים, תמיכה בצבע, ריבוי תוכנות בו-זמנית, תפריט גישה מהירה ליישומים, רב-לשוניות, רישות מובנה ושיתוף קבצים, עזרים שולחניים (תוכנות עזר קטנות), תמיכה בכתובות זכרון ב-32 סיביות, כינויים (בחלונות, קיצורי דרך), גרור והשלך, תסרוט המכתבה ויישומים, יישום של זכרון וירטואלי, רישות מקומי קל להפעלה ושימוש, טכנולוגית TrueType (טכנולוגית פונטים שיצרה אפל ואומצה גם בחלונות), טכנולוגיית QuickTime לנגינת מוזיקה וסרטים, תמיכה בקלט ופלט של קול ותמונה, ועוד.

במהלך השנים עברה אפל מספר מהפכים. הראשון שבהם התחולל בשנת 1994 כאשר עברה אפל משימוש במעבדי מוטורולה 68000 למעבדי PowerPC שפותחו במשותף על ידי אפל, י.ב.מ ומוטורולה. לצורך כך יצרה החברה מנגנון אמולציה מיוחד במערכת ההפעלה, שאפשר להריץ תוכנות ישנות וחדשות גם יחד, בלי הפסד מהירות ניכר. אף שלא היה מדובר בחידוש טכנולוגי, היה מעבר זה הצלחה גדולה עבור אפל והפעם הראשונה (והיחידה עד כה) שבה בוצע בהצלחה מעבר בין סוגי מעבדים תוך שמירה על תאימות לאחור.

שנה מאוחר יותר, עם צאתה של חלונות 95 של מיקרוסופט, היה ברור כי אחרי עשר שנים החל יתרונה הטכנולוגי הגדול של מערכת-ההפעלה של המק להשחק ונדרש שינוי מהותי. אפל המשיכה להוסיף טכנולוגיות וחידושים למערכת, אך אלו יצרו רושם הולך ומתחזק של הוספת איפור למערכת שגילה התחיל להיות ניכר בה.

שנתיים אחרי כן, בשנת 1997, נואשה אפל מנסיונותיה ליצור את הדור החדש של מערכת-ההפעלה של המק על בסיס המערכת הקיימת ורכשה את חברת NeXT שבבעלותו של סטיב ג'ובס כדי ליצור את הדור הבא של מערכת-ההפעלה שלה על בסיס מערכת ההפעלה מבוססת היוניקס של נקסט, NeXTStep.

עבודת הפיתוח המאומצת על מערכת זו נמשכה כשלוש שנים, שבסופן הציגה אפל בתחילת שנת 2001 את מערכת-ההפעלה Mac OS X, שהציגה שורה ארוכה של חידושים.

## [עריכה] ראו גם

- מונחים בתוכנה

- מונחים בחומרה

## [עריכה] קישורים חיצוניים

- חברת אפל

אפל מחשבים
חומרה: Xserve | iPod | Apple II | מקינטוש: eMac | iMac | Power Mac | Mac mini | iBook | Cube | MacBook Pro | MacBook | Macintosh Classic | Macintosh Portable | Macintosh Plus
תוכנה: Final Cut Pro | iTunes | iLife | iWork | Logic | Mac OS | Mac OS X | ספארי
אישים: סטיב ג'ובס | סטיב ווזניאק | ג'ונתן אייב | ג'ון סקאלי | ג'ף רסקין
טכנולוגיות: AppleTalk | FireWire | QuickTime
אחר: Apple Retail Store
הערה: הובאו כאן רק הדגמים העיקריים או המשפיעים ביותר, ולא כל מוצרי אפל.

מקור: http://he.wikipedia.org../../../m/a/c/Mac_OS_6c4f.html

קטגוריות: מערכות הפעלה | מקינטוש

##### Views

- ערך
- שיחה
- גרסה נוכחית

##### קהילה

- שער הקהילה
- עזרה
- דלפק ייעוץ
- מזנון
- יצירת קשר
- ספר אורחים

##### חיפוש

##### שפות אחרות

- English
- Asturianu
- Bosanski
- Català
- Česky
- Dansk
- Deutsch
- Español
- Euskara
- Suomi
- Français
- Galego
- Magyar
- Bahasa Indonesia
- Italiano
- 日本語
- 한국어
- Lëtzebuergesch
- Lietuvių
- Bahasa Melayu
- Nederlands
- Norsk (bokmål)
- Polski
- Português
- Română
- Русский
- Srpskohrvatski / Српскохрватски
- Simple English
- Slovenčina
- Slovenščina
- Svenska
- ไทย
- Türkçe
- Українська
- Tiếng Việt
- 中文